اعوز بالله من الشيطان الرجيم. بسم الله الرحمن الرحيم. ان الحمد لله احمده تعالى واستعينه واستغفره. واعوذ بالله تعالى من شرور انفسنا ومن سيئات اعمالنا من يهده الله فلا مضل له ومن يضلل فلا هادي له. واشهد ان لا اله الا الله وحده لا شريك له. واشهد ان محمدا عبده ورسوله
اللهم صلي على محمد وعلى ال محمد كما صليت على ابراهيم وعلى ال ابراهيم انك حميد مجيد. اللهم بارك على محمد وعلى ال محمد كما باركت على ابراهيم وعلى ال ابراهيم انك حميد مجيد
يا ايها الذين امنوا اتقوا الله حق تقاته ولا تموتن الا وانتم مسلمون يا ايها الناس اتقوا ربكم الذي خلقكم من نفس واحدة وخلق منها زوجها وبث منهما رجالا كثيرا ونساء
واتقوا الله الذي تساءلون به والارحام ان الله كان عليكم رقيبا. يا ايها الذين امنوا اتقوا الله وقولوا قولا سديدا يصلح لكم اعمالكم ويغفر لكم ذنوبكم ومن يطع الله ورسوله فقد فاز فوزا عظيما. اما بعد فان اصدق الحديث كلام الله تعالى وخير الهدي هدي محمد
صلى الله عليه واله وصحبه وسلم وشر الامور محدثاتها وكل محدثة بدعة وكل بدعة ضلالة وكل ضلالة في النار ثم اما بعد فاولا انا احبكم في الله واسأل الله جل جلاله ان يجمعنا بهذا الحب في ظل عرشه يوم لا ظل الا ظله. اللهم اجعل عملنا كله صالحا واجعله لوجهك خالصا
ولا تجعل فيه لاحد غيرك شيئا في فرع التزكية من مدرسة ربانية وهذا كتاب مختصر لمنهاج القاصدين والدرس الحادي والستون والدرس الحادي والستون وكنا بدأنا في الكتاب الحادي عشر من هذا الكتاب كتاب اداب الصحبة والاخوة
ومعاشرة الخلق ونحو ذلك ويقول الشيخ واعلم ان من يحب في الله يبغض في الله فذكر كيفية الحب والبغض فذكر ان الكافر يكره من كل وجه والمبتدع المسلم يكره على قدر بدعته ويحبب من جهة اسلامه
والعاصي والعامي والعاصي باعتقاده والعاصي بفعله والفاسق انواع الحب والبغض وهزا امر يحتاجه المسلم حاجة شديدة في هذا الزمان. ثم دخل في الفصل الاول من هذا الكتاب قال فصل في بيان الصفات المشروطة
فيمن تختار صحبته الانسان لا يستغني عن صاحب هذه هي الدنيا وهؤلاء هم الناس فكيف تختار صاحبا يقول الشيخ روينا عن النبي صلى الله عليه وسلم انه قال المرء على دين خليله
فلينزر احدكم من يخالل والحديث حسن يقول الشيخ واعلم انه لا يصلح للصحبة كل احد ولابد ان يتميز المصحوب بصفات وخصال يرغب بسببها في صحبته وتشترط تلك الخصال بحسب الفوائد المطلوبة
من الصحبة وهي الفوائد اما دنيوية كالانتفاع بالمال والجاه او بمجرد الاستئناس بالمشاهدة والمحاورة وليس زلك غرضنا واما دينية وتجتمع فيها اغراض مختلفة منها الاستفادة بالعلم والعمل ومنها الاستفادة من الجاه تحصينا عن ايذاء من يكدر القلب
ويصد عن العبادة ومنها الاستفادة من المال للاكتفاء به عن تضييع الاوقات في طلب القوت ومنها الاستعانة في المهمات فتكون عدة في المصائب وقوة في الاحوال ومنها انتزار الشفاعة في الاخرة
وهذا اعظمها كما قال بعض السلف استكثروا من الاخوان فان لكل مؤمن شفاعة فهذه فوائد تستدعي كل فائدة شروطا لا تحصل الا بها يقول ان الانسان محتاج لصحبة. في ناس محتاجين لصحبة لمصالح دنيوية. واحد محتاج يصاحب حد
علشان آآ ينتفع بفلوسه واحد ما تحتاج حد يصاحب حد عشان ينتفع بجاهه وسلطانه وسلطته ومركزه الاجتماعي واحد محتاج يصاحب حد عشان دمه خفيف بيقعد معه بيضحك ويأتنس ويتبسط علشان يسافر معه علشان الى اخره
اما الفوائد الدينية فالموضوع مختلف. يعجبني في ذلك قول ابن القيم. حين ذكر اه في سموم القلب الخمسة في المدارج ان مخالطة البشر اضر سم على القلب اللهم اكفنا شر الناس
وبيقول ان مخالطة البشر بتختلف من شخص لشخص ومن انسان لانسان فمنهم من مخالطته كالسم القاتل. السم الزعاف ازا جلست معه مرة قتل قلبك ولا مد تقوم من قاعدة معه بس قلبك مات
ومنهم من مخالطته كوجع الضرس لا يصلح الا قلعه ومنهم من مخالطته كالامراض المختلفة تحتمل ولا تحتمل قال فكن في مخالطة البشر على طرق الاول من مخالطته كالغزاء يؤخذ منه قدر الحاجة ثم يترك
وهذا هو العالم او الشيخ العالم او الشيخ زي ما بيقول كده زي الاكل والشرب غزا لا يستغنى عنه كل يوم ولكن لا يزل الانسان طول الوقت ياكل فالصحبة والملازمة للشيخ او الانتفاع من الشيخ
بمجرد آآ لقاء كل يوم او فايدة وانتهت قضيتنا ومنهم من معاملته الكنيف لا يؤتى الا لضرورة معاملتك الكنيف لا يؤتى الا لضرورة زي دخول الحمام قال وهؤلاء مسل البقال والجزار والسائق وغيره من تعاملهم
مضطرا فتأتيهم وانت سادد انفك مش حابب القعدة معهم مش آآ مشتهي الانس بهم وانما مجرد التعامل عشان تستفيد اشتري من قال حاجة ما فيش داعي ان احنا نفتح صحبة
بتركب مع سواق مجرد انك انت مسافة الطريق الى اخره ومنهم من مصاحبته كالدواء ايضا لا يؤخذ الا عند الحاجة عند حاجة معينة وبقدر معين ومكرها ومضطر ان تصبر على مرارته
زي الجار انا مضطر ان احسن صحبته لدخول الجنة وزي ارحام الزوجة اخوها وابوها وعمها وخالها وزوج اختها مضطر الى هؤلاء ولكن زي ما باخد ايه دواء لان انا لو اسأت معاملتهم ادخل النار
فانا باحسن معاملاتهم زي التعامل مع الدوا اخد آآ دوايا منهم او اعملهم كالدواء وتنتهي علاقتي بهم عند هزا الحد فليكن تعاملك مع الناس كده. ده دواء وده غزا وده حمام وده وهكزا
كل انسان يتعامل معه على قدره اه الانسان لا ينبغي ان يستكسر من المعارف ومن الصحبة وكانت هذه وصيتي قبل السفرة الاخيرة للحج ان الانسان يحجم علاقاته لان هؤلاء الناس
معرفتهم تضيع الوقت وتشتت الهم فكلما ضيق الانسان معارفه في حدود المصلحة الشرعية كلما كان افضل له لان اللي انت تعرفهم لازم يكلمك في التليفون او يبعت لك رسالة وازا كلمك لازم تكلمه
ولازم ترد عليه واذا زارك لازم تزوره وازا اهداك لازم ترد ترد له هديته. وده فالتعامل مع الناس يضيع الوقت ويشتت الهم وخصوصا في زمنا انه صار من الصعب جدا ان تنتقي الناس
فتحجيم العلاقات. ولذلك الانسان ينبغي ان كل سنة يعمل عملية تصفيات غربلة يغير رقم تليفونه ويشوف بقى هيدي التليفون الجديد لمين ويبدأ يوقف كل انسان وكل الناس عند حدودها اللي كان آآ علاقته به ضيقة هيوسعها شوية واللي علاقته واسعة يضيقها شوية او يقطمها خالص او يمنعها خالص او يقفلها خالص وهكزا
فالانسان ينبغي ان يكون عنده فعلا تصفية. عارفين يعني ايه تصفيات زي تصفيات الكورة كده يبقى في ناس بتطلع من من التصفيات الاولى والناس بتطلع من التصفيات النهائية على حسب تجارب السنة دي وقفة السنة واحنا الان على رأس السنة الهجرية
فينبغي لكل مسلم ان يفعل هذا. ان كل سنة في خلال السنة ديت لازم يسترجع. انا قلت في فضفضة اللي فاتت وسبحان الله العزيم كان كلام مش معد بس جت من عند ربنا كده
ان لازم تحس ان في سنة عدت من عمرك في فرق بين تسعتاشر وعشرين اللي عنده تسعتاشر ودخل في عشرين سنة نقول له ايه انت كبرت اعقل بقى وفيه فرق بين تسعة وعشرين
وتلاتين تلاتين نقول له انت ايه؟ نضجت ما ينفعش كده وفرق بين تسعة وتلاتين واربعين اربعين نقول له لا لا لا ده انت كده استويت. حتى اذا بلغ اشده وبلغ اربعين سنة ما ينفعش
انسى كل اللي فات انت كده داخل على الموت واللي عدى تسعة واربعين لخمسين ده موضوع بقى مختلف وخمسين لستين. الشاهد ايه؟ ان سنة بتفرق كتير وقلت كده قلت الشيخ محمد عمرو عبداللطيف اكرمه الله شيخنا في الحديس
كان بيقسم لي انهاء فرقت كتير جدا معه في كل حاجة وازنها فرقت معي انا كمان بين اربعين وواحد واربعين واحد واربعين غير اربعين تماما تماما كل القوة ضعفت في واحد واربعين
فالشاهد ايه ان انا عايزك تحس ان في سنة عدت من عمرك. احساسك بان في سنة عدت من عمرك احساسك بها ان السنة دي تحتاج وقفة تعمل كل حاجة وقفة في كل حاجة واقفة مع اصحابك واقفة في كلامك واقفة في علمك واقفة في عبادتك واقفة
اصدقاءك واقفة في آآ نومك في اكلك في شربك سنة في سنة عدت من عمرك فنسأل الله ان يصلح احوالنا محتاجين وقفة حقيقية السنة اللي عدت دي كانت دوشة كان فيها احداس كتير
ومخاطر كتير وكلام كتير وتغيرات كتير تغيرات كبيرة فمحتاجة وقفة حقيقية وايه اللي هتضيع اللي سايب نفسه ماشي كده السنين تشيله وتحطه يضيع لابد من وقفة فبنقول برضو في مسألة الصحبة لازم تنزر في من حولك
تشوف مين اللي حواليك مين اللي ينفع يستمر ومين اللي ما ينفعش يستمر مين اللي محتاج نقربه اكتر ومين اللي محتاج نبعده شوية او نبعد عنه شوية او نحجمه شوية
او نطرده خالص من حياتنا نلغيه من حياتنا تماما مهما تكن الظروف وفي حادس الهجرة تحديدا الهجرة بتذكرنا بترك الدنيا من اجل الاخرة والتضحية بكل شيء من اجل الله مش هنسى قصة الصحابي انا دلوقتي مش فاكر اسمه اللي يفتكر اسمه لما اقول القصة
يقول لي مين اسمه ده لا انا نسيت الصحابي اللي كان عايز يهاجر وخدوا منه زوجته واقفلوا اهل زوجته قالوا له ازا كنت قد غلبتنا على نفسك فما بال هذه المسكينة تطوف بها في البلاد
وخدوا منه زوجته فقرر انه يهاجر لوحده فجم اسمه ايه ابو سلمة رضي الله عنه لما جاي اهل الزوج غاروا قالوا لهم ازا كنتم قد منعتم ابنتكم عن ابننا فما بال ولدنا تاخزونا؟ كان عنده ولد واحد
فما بال ولدنا ها تأخزونه ادونا ابننا فصار اهل الزوج يجذبون الولد من يد واهل الزوج يجزبون الولد من يد الاخرى فانخلعت ذراع الطفل فترك الزوجة وترك الولد وهاجر هادي
عشان كده لازم اقول كده ينبغي على المسلم ان يبقى ما عندوش اعز من الله لا زوجة ولا ولد ولا بيت ولا فلوس ولا ولا نفسه حتى فييجي بقى واحد
يقول لك اصل انا خايف احسن صاحبي ده يزعل ما يزعل ما اقدرش اعملها احسن آآ يبقى شكلي وحش ما يبقى شكلك وحش طالما انها ايه لله ولمصلحتك الاخروية هو دي القضية
ان تكون هذه التصفيات للمصلحة الاخروية مش للدنيا لمصلحتك الاخروي يقول الشيخ وفي الجملة ينبغي ان يكون فيمن تؤثر صحبته خمس خصال ان يكون عاقلا اتنين حسن الخلق تلاتة غير فاسق
ولا مبتدع ولا حريص على الدنيا خمس خصال. اولها ان يكون عاقلا والعقل ده مقياس كبير جدا لكن سبحان الله العظيم قد تتعجب ان يزكر ابن القيم في العقوبات التي
تستجلبها المعاصي في كتاب الداء والدواء قال ومن عقوباتها انها تضعف العقل ولابد المعاصي تضعف العقل وواحد يقول لي ازاي يا عم الشيخ ما احنا شايفين اليابانيين اهم ده عقله الماني
الغربيين والاوروبيين والكفرة هؤلاء عقولهم ذرية وانا اقول لك بالعكس دول ضعفاء العقل والقصة ديت انا قلتها قبل كده ولكن آآ آآ امسالها كتير جدا خلينا نقول كلام عام ان اكبر عالم زرة هندي
يقف قدام البقرة على ان البقرة دي ربوا اله طب بالله عليك اجي ابص للبقرة ويسجد للبقرة ده يبقى عاقل غاندي اللي بيضربوا به المسال في في العقل الراجح والحكمة والكلام آآ
هم بيقولوا درر وانا بقول زبالة كان يقول البقرة انفع لي من امي امي رضعتني بس البقرة بترضع الناس دي كلها اتفضل قلت لكم قبل كده القصة اللي انا كنت عايز اقولها قصة الدكتور استاز دكتور يقول انه اكبر دكتور في العالم
راح احد الاطباء المصريين بيتعلم عنده ففوجئ ان الدكتور ده اهو قعد معه في البيت بيعبد فقر فار هابس فار في مصيدة ويرجع استاز دكتور بروفيسور مش عارف ايه ضخم جدا
يرجع يجيب شوية مية ويقدمهم في الطبق للفار الفار يشرب يلعق شوية من الماية وهو ياخد بقية الماية يشربها ويمسح بها جسمه ويقول ده ايه بيقولوا ان اكبر دماغ في العالم مش عارف في مادة ايه
يبقى ده عاقل ما تردوا علي مش عقل مستحيل يبقى ده عقلي قل له امال العقل المادي ده هو احنا قلنا القضية في العاقل او الفتوحات المادية في الاختراعات الابتكارات
والكلام ده كله ده فتح من ربنا سبحانه وتعالى لزلك يعني انا كانت عندي كراسة زمان مش عارف واحد فين داعية دي كنت كاتب فيها معلومات كده عامة يعني سقافة عامة
كنت كاتب ان اللي شافه وهم شافوا كراسات اينشتاين وفي ابتدائي كانوا بيقولوا عنه ايه غبي وفاشل كانوا بيقولوا عنه هو في ابتدائي واعدادي كده. واللي هم شافوا كراساته يعني جابوا كراسات وبتاعة ابتدائي. بعد ما بقى اينشتاين
مكتشف النسبية ومخترع مش عارف ايه جابوا كراسات بتاعة ابتدائي وراها لواحد قالوا له الطفل ده اللي خطه كده تفتكر يبقى ايه قال لهم يبقى زبال الكلام ده كلامهم مش جايبه من عندي
الشاهد ايه ان مش قضية طفرة عقلية قدمها هي قضية ولا يحسبن الذين كفروا انما نملي لهم خير لانفسهم انما نملي لهم ها ليزدادوا اثما ده مش يا جماعة ده دين وعقيدة مش لعبة
مش لعبة العقول ديت ما هياش عقول فزة جبارة زي ما بنتصور لكن الامكانيات اللي بتوفر لهم وكذا ربنا سبحانه وتعالى بيدبر لهم امور علشان يكون عزابهم على قدرها لا يغرنك تقلب الذين كفروا
في البلاد ما يغركش لكن الناس دول لو عقولهم صحيحة سليمة تهديهم الى الله نرجع بقى لموضوع ايه؟ انك انت لما تصاحب واحد تصاحب واحد ايه عاقل بيفهم وقد عجزنا
فعلا الواحد بيتمنى ان يلاقي حد بيفهم اما تكلفه بحاجة او تطلب منه حاجة بيفهم فيبدو في زمنا امر الفهم ده بقى ايه بقى عزيز شوية عايزين شوية عايز شويتين
اغتن عاقل بقى قضية العقل زي قضية الجمال نسبي ممكن من وجهة نظرك يبقى فلان عاقل ومن وجهة نظري انا ان هو مش عقل فخذ العاقل النسبي بالنسبة لك ان ده آآ العاقل اللي ينفعك في امر دينك
احيانا آآ بيحتاج الانسان اه في من حوله او في خدمه واحد غبي ما بيفهمش ليه ما احنا بنقول الكمبيوتر ده زي المدير الغبي ما تقول له على حاجة بينفز بدون تفكير
احيانا يحتاج الانسان حاجة زي كده ان حد ينفز اللي تقول عليه. فهي دي القضية فيه الاختيارات. انك انت تختار صحبتك في من تريد صحبته الزكاء اللي انت محتاجه على قد اللي انت محتاجه
في وجوده حولك. اسمع يقول الشيخ اما العاقل فهو رأس المال ولا خير في صحبة الاحمق لانه يريد ان ما احنا بنقول بقى العقل نسبي مش هنوصل بقى لدرجة الاحمق
الذي يريد ان ينفعك فيضرك ونعني بالعاقل الذي يفهم الامور على ما هي عليه. اما بنفسه واما ان يكون بحيث اذا افهم فاهم بحيث اذا اوفي ما ايه طيب واما حسن الخلق فلا بد منه
لأ ده شرط بقى لا يتنازل عنه ان تصاحب زا خلق ايه حسن اذ رب عاقل يغلبه غضب او شهوة فيطيع هواه فلا خير في صحبته حسن الخلق وسبحان الله العظيم
اساس حسن الخلق كله ابن القيم يقول في اربعة امور العفة والشجاعة والغيرة والكرم العفة انه يبقى عفيف لا يتطلع الى ما في ايدي الناس عفيف العين مش متطلع عفيف اللسان ما بينطقش بالوحشة
عفيف القلب عفيف اليد والشجاعة يبقى راجل شجاع مش جمال وآآ الكرم وده اصل الاخلاق الحسنة. نبقى كريم كريم في البزل بزول يعطي في ما في يده العفة والشجاعة والكرم
قل ايه الغيرة اه انه يبقى غيور لان الغيرة هي حرارة حرارة الدين حرارة الحياة اللي ما فيش في قلبه غيرة بارد ضائع ميت العقل وحسن الخلق والا يكون فاسقا
اما الفاسق فانه لا يخاف الله ومن لا يخاف الله لا تؤمن غائلته ولا يوثق به قال الامام الشافعي لا تأمنن فاسقا فان من خان اول من انعم عليه لا يفي لك
هو اول من انعم على الانسان مين الله الخاين خان ربنا اللي انعم عليه ازاي يبقى يفي لك ازا كان هو خان ربنا هيفي لك مستحيل مستحيل واما المبتدع فيخاف من صحبته بسراية بدعته
قال عمر بن الخطاب رضي الله عنه عليك باخوان الصدق تعش في اكنافهم. اللهم ارزقنا اخوان الصدق عليك باخوان الصدق تعش في اكنافهم فانهم زينة في الرخاء وعدة في البلاء
وضاع امر اخيك على احسنه حتى يجيئك ما يقليك منه واعتزل عدوك واحذر صديقك الا الامين ولا امين الا من يخشى الله ولا تصحب الفاجر فتتعلم من فجوره ولا تطلعه على سرك
واستشر في امرك الذين يخشون الله تعالى والله لو الكلام ده صح عن سيدنا عمر يبقى كلام غالي قوي ولو لم يصح فالكلام كويس وكل جملة محتاجة في شرح نؤجله الى الحلقة القادمة ان شاء الله عز وجل بس نسمع الكلام ده مرة تانية
قال عمر بن الخطاب رضي الله عنه عليك باخوان الصدق تعش في اكنافهم فإنهم زينة في الرخاء وعدة في البلاء وضع امر اخيك على احسنه حتى يجيئك ما يكليك منه
واعتزل عدوك واحذر صديقك الا الامين ولا امين الا من يخشى الله ولا تصحب الفاجر فتتعلم من فجوره ولا تطلعه على سرك واستشر في امرك الذين يخشون الله تعالى احبكم في الله واستودعكم الله
والسلام عليكم ورحمة الله